**MUNICIPIUL SATU MARE**



**Aparatul de specialitate al Primarului**

**Direcția Patrimoniu**

**Serviciul Patrimoniu, Concesionări, Închirieri**

**Nr. 16670/13.03.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu prin Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul privind darea în folosință gratuită Asociației Organizația Caritas a Diecezei Satu Mare, a imobilelor situate în Municipiul Satu Mare, Str. C.A. Rosetti nr. 2/A și Str. Uzinei nr. 19/A

Prin adresa Asociației Organizația Caritas a Diecezei Satu Mare nr. 699/06.03.2025, înregistrată la Primăria Municipiului Satu Mare sub nr. 14895/06.03.2025, solicită acordarea în continuare a dreptului de folosință gratuită pe o perioadă de 10 ani, asupra imobilelor situate în municipiul Satu Mare, Str. C. A. Rosetti 2/A și Str. Uzinei nr.19/A. În momentul de față solicitantul ocupă imobilele în baza Hotărârii Consiliului Local Satu Mare nr. 68/26.03.2015 care își va încheia efectele în luna martie a anului 2025.

Imobilul situat în Municipiul Satu Mare, str. C.A. Rosetti nr. 2/A se află în domeniul privat al Municipiului Satu Mare, fiind identificat prin CF nr.2 cu nr. cadastral 4063/1 și 4063/3, căruia în natură îi corespunde Centrul de zi ,,Speranța pentru vârstnici ’’ având nr. de inventar 103458 șivaloare de inventar 529,314.36 lei, iar terenul aferent are nr. de inventarT1540 și valoare de inventar 266,912.64.

Imobilul situat în Municipiul Satu Mare, Str.Uzinei nr. 19/A, se află în domeniul public al Municipiului Satu Mare, fiind identificat prin CF nr.162703 Satu Mare cu nr. cadastral 162703, căruia în natură îi corespunde Centrul social ,,Casa Prieteniei ’’ având nr.inventar 103039 șivaloare de inventar 518,319.32 lei, iar terenul aferent are nr. de inventar 1075T și valoare de inventar 280,646.40 lei.

Imobilele mai sus amintite au fost utilizate exclusiv pentru derularea proiectelor sociale, dedicate sprijinirii persoanelor vulnerabile din comunitatea locală, respectiv asistență socială și consiliere, organizarea de programe educative și recreative pentru copii și tineri precum și de sprijin pentru reintegrarea persoanelor aflate în dificultate.

Având în vedere Hotărârea de Guvern nr. 795 din 2004 privind recunoașterea Asociației ,, Organizația Caritas Satu Mare’’ ca fiind de utilitate publică și ținând cont de faptul că, funcționarea celor două centre este în conformitate cu scopul social pentru care au fost inițial atribuite, a impactului pozitv al acestor proiecte asupra comunității precum și nevoile în creștere ale beneficiarilor, se impune darea în folosință gratuită Asociației Organizația Caritas a Diecezei Satu Mare, a imobilelor situate în Municipiul Satu Mare, str. C.A. Rosetti nr. 2/A și Str. Uzinei nr. 19/A.

Luând în considerare cele de mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ,cu modificările și completările ulterioare, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

**Șef Serviciu Director executiv**

Faur Mihaela Ghiarfaș Adelin-Cristian

Munich Diana/2 ex